**EELNÕU 2022/101**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukogu | X |
| noortevolikogu | X |

**VILJANDI LINNAVOLIKOGU**

OTSUS

### 25. august 2022 nr

Viljandi linna üldplaneeringu 2040+ ja

keskkonnamõju strateegilise hindamise algatamine

Viljandi linna üldplaneering on kehtestatud Viljandi Linnavolikogu 30.06.2010 otsusega nr 71. Üldplaneeringu kehtestamisest on möödunud rohkem kui 11 aastat.

26.05.2022 otsusega nr 59 „Viljandi linna üldplaneeringu ülevaatamise tulemuste kinnitamine“ otsustas Viljandi Linnavolikogu, et vajalik on uue üldplaneeringu koostamine.

Viljandi linna üldplaneeringu ülesandeks on kogu linna territooriumi ruumilise arengu põhimõtete ja üldiste arengusuundade määratlemine, maakasutuse ja ehitustingimuste seadmine ning täpsustamine. Vastavalt planeerimisseaduse (PlanS) § 75 lõikele 2 lähtutakse üldplaneeringuga lahendatavate ülesannete otsustamisel linna ruumilistest vajadustest ja planeeringu eesmärgist leida maa-aladele kõige otstarbekam ja jätkusuutlikum kasutusviis kooskõlas Viljandi linna strateegiliste arengusuundadega.

Viljandi linna üldplaneeringu 2040+ koostamisel lahendatakse planeerimisseaduse § 75 lõikes 1 toodud asjakohased ülesanded. Koostamisel lähtutakse Vabariigi Valitsuse 17.12.2015 määrusest nr 133 „Planeeringute koostamisel koostöö tegemise kord ja planeeringute kooskõlastamise alused“. Koostamisel lähtutakse riigihalduse ministri 17.10.2019 määrusest nr 50 „Planeeringu vormistamisele ja ülesehitusele esitatavad nõuded“.

Üldplaneeringu koostamisel on vastavalt planeerimisseaduse § 55 lõikele 2 aluseks riigihalduse ministri 06.04.2018 käskkirjaga nr 1.1-4/75 kehtestatud Viljandi maakonnaplaneering 2030+.

Üldplaneeringu koostamist korraldab ja planeerimisseaduse § 4 lõikes 2 loetletud planeeringu koostamise korraldamise ülesannete täitmise eest vastutab ameti põhimääruse alusel Viljandi Linnavalitsuse arhitektuuriamet.

Planeeringuala suurus on 14,65 km² ja planeeringuala piirid kattuvad Viljandi linna halduspiiridega.

Algatatava Viljandi linna üldplaneeringu keskkonnamõju strateegilise hindamise eesmärk on linna ruumilise arenguga kaasneda võivate majanduslike, sotsiaalsete, kultuuriliste ja looduskeskkonnale avalduvate mõjude hindamine ning hindamise alusel säästva ja tasakaalustatud ruumilise arengu tingimuste seadmine. Üldplaneeringu kui strateegilise planeerimisdokumendi keskkonnamõju strateegilise hindamise algatamise kohustus tuleneb planeerimisseaduse § 74 lõikest 4 ja keskkonnamõju hindamise ja keskkonnajuhtimissüsteemi seaduse (KeHJS) § 33 lõike 1 punktist 2.

Viljandi linna üldplaneeringule 2040+ ei kohaldu planeerimisseaduse § 77 lõikes 2 välja toodud põhjendused, mille alusel ei oleks võimalik üldplaneeringut ja keskkonnamõju strateegilist hindamist algatada.

Üldplaneeringu ja keskkonnamõju strateegilise hindamise algataja on Viljandi Linnavolikogu (Linnu 2, 71020 Viljandi, e-post volikogu@viljandi.ee, tel 435 4750).

Üldplaneeringu ja keskkonnamõju strateegilise hindamise koostamise korraldaja on Viljandi Linnavalitsus (Linnu 2, 71020 Viljandi, e-post viljandi@viljandi.ee, tel 435 4710).

Üldplaneeringu kehtestaja on Viljandi Linnavolikogu (Linnu 2, 71020 Viljandi, e-post volikogu@viljandi.ee, tel 435 4750).

Kohaliku omavalitsuse korralduse seaduse § 22 lõike 1 punkti 31, planeerimisseaduse § 77 lõike 1 ning keskkonnamõju hindamise ja keskkonnajuhtimissüsteemi seaduse § 33 lõike 1 punkti 2 alusel Viljandi Linnavolikogu

**o t s u s t a b:**

1. Algatada Viljandi linna üldplaneeringu 2040+ koostamine.

2. Algatada Viljandi linna üldplaneeringu keskkonnamõju strateegiline hindamine.

3. Avaldada teade Viljandi linna üldplaneeringu ja keskkonnamõju strateegilise hindamise algatamisest väljaandes Ametlikud Teadaanded ning Viljandi linna veebilehel 14 päeva jooksul käesoleva otsuse vastuvõtmisest ning maakonnalehes „Sakala“ 30 päeva jooksul otsuse vastuvõtmisest.

4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

5. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Olav Remmelkoor

**Esitatud:** 01.08.2022

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 16

**Hääletamine:** poolthäälteenamus

Seletuskiri

**Viljandi linna üldplaneeringu 2040+ ja**

**keskkonnamõju strateegilise hindamise algatamine**

Üldplaneering on omavalitsusüksuse ruumilise planeerimise korraldamise töövahend. Üldplaneeringu eesmärk on kogu valla või linna territooriumi või selle osa ruumilise arengu põhimõtete ja suundumuste määratlemine. (PlanS § 74 lg 1) Kohalikul omavalitsusel on võimalus üldplaneeringu menetlemisel linna territooriumi silmas pidades otsustada selle üle, milline piirkond sobib elamumaaks, milline tootmismaaks jne.

Üldplaneeringu koostamise käigus lahendatavad teemad ja küsimused:

1. Asustuse arengut suunavate tingimuste täpsustamine

Määratletakse ruumilise arengu visioon lähtuvalt KOVi arengu võtmeelementidest. See ülesanne on strateegiliseks aluseks teiste ülesannete lahendamisel ja teemade käsitlemisel.

1.1 Ruumilise arengu visioon

- Millised on väärtused, millel tugineb ruumilise arengu visioon?

- Millised on visiooni aluseks olevad rahvastiku arengusuundumused?

- Milline on asustuse üldine arengumuster –kontsentreeritud, ühe- või mitmekeskuseline?

- Millised on olulisemad taristuelemendid, mis mõjutavad ruumilist arengut?

- Millised on olulisemad ressursid, mis mõjutavad ruumilist arengut?

1.2 Maakasutuse suunamine

- Milline on olemasolev ja kavandatud maakasutus? Kas ja miks on maakasutust vaja muuta?

- Kas kavandatavad maakasutuse arengusuunad on jätkusuutlikud?

- Mis on maakasutuse muutmise eeldusteks?

- Millised on maakasutuse piirangud (sh loodus- ja kultuuriväärtuste kaitse)?

- Millised on keskkonna kvaliteedist või riskihinnangutest tulenevad maakasutuse piirangud ja tingimused?

- Kas kavandatavate elamualade maht vastab prognoositavale rahvaarvule?

- Kas kavandatav maakasutus loob kvaliteetsed (tervist, heaolu ja turvalisust toetavad) elamisvõimalused erinevatele rahvastikurühmadele?

- Kas planeeringulahendus soodustab mõne elanikkonnarühma piirkonda elama asumist või piirkonnast lahkumist ning kas see võib tuua kaasa olulisi muutusi demograafilises koosseisus?

- Kas ja kus oleks otstarbekas eelistada tihendamist?

- Kas ja kus oleks otstarbekas kasutusest väljalangenud alade uuel otstarbel kasutuselevõtt (nt ala loodusele tagasi andmine, sh linnametsa või pargi kavandamine, taastuvenergia tootmine)?

- Kas uute alade kasutuselevõtul eelistatakse alasid, kus on olemasolev tehniline taristu (nt hoonestamata, kasutuseta jäänud või alakasutatud alad, mille läheduses on tee, tehnovõrgud vms)?

- Kas uued inimeste liikumist genereerivad alad ja tõmbekeskused paiknevad kohtades, kus on soodsad eeldused olemasoleva ühistranspordi ning jalg- ja jalgrattateede võrgustiku kasutamiseks?

- Kas ja millised on planeeringus kavandatud meetmed stabiilse, kasvava või kahaneva ja vananeva rahvaarvuga kohanemiseks?

- Kas luuakse võimalused ühistegevust soodustava avaliku ruumi rajamiseks või säilimiseks, kas see on kättesaadav erinevatele elanike gruppidele?

- Kus paiknevad ja peaksid paiknema arengukeskused?

- Millised on arengukeskuseid ühendavad tänavad?

- Millised konkreetsed tingimused teiste teemade lahendamiseks tulenevad arengut suunavatest ruumiotsustest?

2. Detailplaneeringu koostamise juhud, planeeringuala üldised kasutus- ja ehitustingimused

2.1 Määratakse KOVi eripärast või vajadustest tulenevalt juhud, lisaks planeerimisseaduses sätestatule, mil on vaja koostada detailplaneering.

2.2 Määratakse tingimused, mida on vaja detailplaneeringute koostamiseks ja projekteerimistingimuste andmiseks.

2.2.1 Üldised tingimused detailplaneeringute koostamiseks ja projekteerimistingimuste andmiseks

- Milliseid tingimusi on vaja seada detailplaneeringute koostamiseks (nt tingimused uuringutele)?

- Milliseid tingimusi on vaja projekteerimistingimuste väljastamiseks detailplaneeringu koostamise kohustuse puudumisel? Piirkondlikud erinevused?

2.2.2 Maakasutuse juhtotstarve

- Milline on valdav maakasutuse juhtotstarve?

- Millised on kaasnevad maakasutuse juhtotstarbed?

- Milline on valdava maakasutuse juhtotstarbe osakaal või osakaalu vahemik. Kas on vajadus osakaal või osakaalu vahemikke määrata?

- Kas on spetsiifilisi maakasutusi, mis vajavad eraldi väljatoomist (nt garaažilinnak, linnaaiandus, kiigeplats, koerte mänguväljak)?

2.2.3 Maksimaalne ehitusmaht

- Kas on olemas vajadus piirkonnas maksimaalset ehitusmahtu määrata?

- Milline on piirkonnale omane ehitusmaht?

- Milline võiks olla edaspidi piirkonnale omane maksimaalne ehitusmaht? Kas piirkonna maksimaalset ehitusmahtu võiks suurendada, vähendada või jätta samaks võrreldes praeguse olukorraga?

- Kuidas mõjutab valitud maksimaalne ehitusmaht liikuvust, teenuste kättesaadavust jms?

2.2.4 Hoonestuse kõrgusepiirang

- Kas on olemas vajadus piirkonniti kõrgust piirata?

- Milline on mingile piirkonnale omane ehk iseloomulik hoonete kõrgus?

- Milline võiks olla edaspidi mingile piirkonnale omane hoonete kõrgus?

- Kas kõrgemad hooned võivad oluliselt mõjutada kaugvaateid?

- Kuidas mõjutab valitud kõrgusepiirang liikuvust, teenuste kättesaadavust jms?

- Kas on vaja määrata hoonestuse sügavuspiirangut?

2.2.5 Haljastusnõuded hoonestatavale krundile

- Millised on haljastusnõuded krundi asukohast tulenevalt?

- Kas krundi haljastusnõuded toetavad sademevee võimalikult varases etapis immutamist? Kas on vajadus selle teemaga tegeleda?

- Kas krundi haljastusnõuded aitavad vältida kuumasaarte teket? Kas on vajadus selle teemaga tegeleda?

- Kas erinevate maakasutuse juhtotstarvete korral on otstarbekas määrata erinevaid haljastusnõudeid (nt tootmismaal kõrghaljastus vähemalt tänava ääres moodustamaks allee)?

2.2.6 Krundi minimaalsuurus

- Milline on vajadus määrata krundi minimaalsuurus?

- Milline on mingile piirkonnale omane krundi suurus?

- Kas on vajadus ja võimalus tihendada (minimaalsuurust vähendada)?

- Kuidas mõjutab krundi minimaalsuurus liikuvust, teenuste kättesaadavust jms?

- Kas oleks vaja siduda omavahel krundi minimaalsuurus ja hoone maht?

2.3 Määrata alad ja juhud, mil ruumilise terviklikkuse saavutamiseks on oluline detailplaneeringu koostamisel korraldada arhitektuurivõistlus

- Millistel aladel tuleb kaaluda detailplaneeringu koostamisel korraldada arhitektuurivõistlus (nt avatus kaugvaatele, põhitänav, keskväljak)?

- Millistel juhtudel tuleb kaaluda detailplaneeringu koostamisel korraldada arhitektuurivõistlus?

3. Müra normtasemed

Määratakse aladele müra kategooriad

- Millised on piirkondade praegused müratasemed? Kas on probleeme?

- Millistele aladele millised mürakategooriad on otstarbekas määrata arvestades kavandatavaid arenguid?

- Kas kavandatavad müra normtasemed on saavutatavad? Kas on vaja maad reserveerida (nt müratõkkeks, müravalliks) eesmärkide saavutamiseks?

- Kas ja kuhu on otstarbekas määratleda vaikseid alasid?

- Kas kavandatavad maakasutuse juhtotstarbed on müra mõttes sobilikud?

4. Liikluskorraldus ja liikuvus

Kavandatakse vajalik taristu (sh määratakse tingimused ja reserveeritakse maa) olemasolevate liiklusprobleemide ja liikuvuse lahendamiseks (leevendamiseks) ning planeeringu elluviimisega kaasneva liikluskoormuse ja liikuvuse kasvuks (oluliseks liikluskoormuse tõusuks saab lugeda näiteks olukorda, kus planeeringu realiseerimisest lisanduv liikluskoormus nõuab uue tee või ristumiskoha rajamist, ühistranspordi liinivõrgu muutmist või täiendamist, olemasoleva tee või ristumiskoha ümberehitust või laiendamist)

4.1 Üldised tingimused

- Milline on visioon inimeste ja kaupade liikuvuse süsteemist, liikumisviiside jaotusest ning kuidas on planeeringuga seda visiooni võimalik teostada?

- Kuidas mõjutab planeeringulahendus inimeste ja kaupade transpordinõudlust erinevate liikumisviiside lõikes, liikluskorraldust ja liiklusintensiivsust?

- Milliseid liikluskorralduse üldiseid põhimõtteid on vaja määrata?

- Millised on õigusaktidest tulenevad nõuded liikluskorraldusele, kuidas nendega arvestatakse planeeringu koostamisel?

- Milliseid tingimusi on vaja seada ja miks (nt sundliikumiste vähendamiseks, säästvate liikumisviiside soodustamiseks, liiklusohutuse suurendamiseks)?

- Kus ja kuidas seostada omavahel elamualad (tööjõud), ettevõtlusalad ja teenuste koondumise kohad (auto, ühistranspordi ja kergliiklusega)? Millist taristut on selleks vaja (nt teede ja sildade rajamise vajalikkus)?

- Millised on kaasnevad piirangud ja mõjud ning kuidas need on vastavuses riiklike ja kohalike keskkonna jm eesmärkidega?

Liikluse planeerimine peab alluma liikuvuse planeerimisele. Liiklust ja liikuvust tuleb käsitleda planeeringuala piiri ülesena.

4.2 Autotransport, tee kaitsevöönd

- Kas on vaja teha ettepanekuid teede omandisuhetes (nt avalikuks kasutuseks määramine) või katendi liigis?

- Milline on teede ja tänavate liigitus olenevalt üldplaneeringu täpsusastmest?

- Kas on vaja kavandada uus tee või tee osa (nt õgvendus, eritasandiline ristmik, peale- või mahasõit, sild), milline on kavandatava tee funktsioon?

- Kas teede funktsioon ja kavandatav maakasutus on omavahel kooskõlas?

- Kus ja kuidas lahendada parkimine sõidukitele sh jalgratastele?

- Kas inimeste liikumist oluliselt genereerivad arendused on planeeritud olemasoleva ühistranspordi teenindusalasse?

- Milliseid muudatusi eeldab planeeringulahendus ühistranspordi liinivõrgus, peatuste paiknemises?

- Kas oleks otstarbekas linnalises keskkonnas määrata alad või juhud, kus parkimisnõuded on leebemad (nt ühistranspordi peatuste läheduses)?

- Kas on vaja laiendada tänava kaitsevööndit?

- Kas on vajadus vähendada maantee kaitsevööndit? Kus on selleks vajadus ja kui palju vähendada?

Kaitsevööndi laius peab tagama tee kaitse, teehoiu korraldamise, liiklusohutuse ning vähendama teelt lähtuvaid keskkonnakahjulikke ja inimestele ohtlikke mõjusid.

4.3 Kergliiklus

ÜP tasandil on vajalik teha kergliiklusvõrgu skeem (jalgratta- ja jalgtee eraldada põhitänavate ääres ja tänavatel).

- Kuhu peaks juurde rajama kergliiklusteid seoses sellega, et neil oleks otsene (või soodustav) mõju töökohtade ja teenuste kättesaadavusele, sh ohutuse seisukohalt (nt kauplused, ühiskondlikud hooned)?

- Kuidas lahendada parkimine jalgratastele olulistes ühistranspordi sõlmedes?

4.4 Muu liiklus

- Kas on vaja kavandada uusi või laiendada olemasolevaid lautrikohti?

- Kas maismaal toimuvate tegevuste planeerimisel on arvesse võetud juurdepääsu vajadusega lautritele ning teiste teenindavate tegevustega?

- Kas on vaja kavandada uusi helikopteriplatse. Mis kaasneb kaitsevööndiga (ala, kus on ohutu lennuliikluse tagamise eesmärgil kõrguspiirangud ning kus reguleeritakse lennuliiklust mõjutada võivat muud inimtegevust)?

- Kas on vaja kavandada uusi või laiendada olemasolevaid raudteid või nende osasid?

- Kus on vaja reserveerida maa, et rajada bussipeatusi.

5. Tehnolahendused

Määratakse tingimused ja reserveerida maa tehnovõrkudele ja –rajatistele

5.1 Elekter

- Kas ja kus on vaja maad reserveerida uutele liinidele?

- Kas ja kus on vaja maad reserveerida veekogust tulevatele elektrikaablitele?

- Kas ja kus on vaja teha ettepanekuid elektriliinide kaablisse viimiseks?

- Kas ja milliseid tingimusi on vaja seada?

5.2 Andmeside

- Kas ja kus on vaja maad reserveerida uutele siderajatistele?

- Kas ja milliseid tingimusi on vaja seada?

5.3 Sademevesi

- Millised on võimalused ja üldpõhimõtted sademevee võimalikult selle tekkekohas immutamiseks?

- Kas ja millised tingimused tuleb seada, sh innovaatilisteks sademevee ärajuhtimiseks või immutamiseks?

- Kas ja kus on vaja reserveerida maad, sh innovaatilisteks sademevee ärajuhtimiseks või immutamiseks?

Kui kavandatakse sademeveelaske, siis mõelda läbi, millised on sellega kaasnevad mõjud veekogu teistele kasutusfunktsioonidele (nt supelrannale ja supluskohale)?

5.4 Vesi ja kanalisatsioon

- Kas on vaja kavandada asustusüksuste piire ületavaid magistraaltrasse?

- Kas planeeringulahendusest tuleneb ettepanekuid ühisveevärgi- ja kanalisatsiooni arengukava täiendamiseks või reoveekogumisalade korrigeerimiseks?

- Kas ja milliseid tingimusi on vaja seada?

- Kas ja kus on vaja maad reserveerida?

- Kas kavandatakse ühisveevärk- ja kanalisatsioon või lokaalsed lahendused (nt isiklik puurkaev, reovee kogumismahuti jms)?

5.5 Tuletõrjevesi

- Kuidas on lahendatud tuletõrje veevarustus, kas on piirkondi, kus on sellega probleeme?

- Kas ja kus on vaja maad reserveerida (nt tuletõrjeveevõtu tiikidele)?

5.6 Kaugküte, gaas

- Kas on vaja määrata kaugküttepiirkond või seda muuta?

- Kas ja milliseid tingimusi on vaja seada, sh võrguettevõtjale? Millised on kaugküttepiirkonna arendamise tingimused?

5.7 Taastuvenergeetika

- Kas ja kuhu on otstarbekas (nt looduslikud eeldused, kasutusest väljalangenud alad) kavandada taastuvenergeetika alasid (nt maasoojus, jahutus, päikesepargid)?

- Millised on taastuvenergeetika arendamise põhimõtted ja tingimused?

5.8 Maaparandussüsteemid

- Kas ja kuhu on vaja uusi kuivendus- ja sademeejuhtimissüsteeme?

- Kas on vaja määrata olemasolevate maaparandussüsteemide toimimiseks kitsendusi?

5.9 Sanitaarkaitsealaga veehaarded

- Kas on vaja kavandada uusi veehaardeid, kas on võimalik moodustada veehaardele sanitaarkaitseala või toiteala?

- Kas ja milliseid tingimusi on vaja seada?

5.10 Kohaliku tähtsusega jäätmekäitluskohad

- Kas ja kuhu oleks vaja kohaliku tähtsusega jäätmekäitluskohta?

- Kas ja milliseid tingimusi on vaja seada?

- Kui täpselt tuleks kohaliku tähtsusega jäätmekäitluskoht üldplaneeringus määrata? Kas kirjeldada ainult tekstis, näidata mingi juhtotstarbega kaasnevana, näidata eraldi juhtotstarbena või kasutada kõiki neid valikuid?

Jäätmekäitluskoht on tehniliselt varustatud ehitis jäätmete kogumiseks, taaskasutamiseks või kõrvaldamiseks (nt jäätmejaam, romula, vanametalli kokkuost, vanapaberi vaheladu, kompostväljak). Jäätmekäitluskoht on ka maa-ala, kus tehakse jäätmete taaskasutamise või kõrvaldamise toiminguid, milleks ehitise olemasolu ei ole vajalik. Jäätmekäitluskohaks ei loeta jäätmekogumisnõud, -konteinerit või muud -mahutit, mis on ette nähtud vaid ühte liiki tava- või ohtlike jäätmete esmakogumiseks jäätmetekitajalt, samuti ehitisi või teisaldatavaid hoiukohti, kuhu eelnimetatud mahutid tavajäätmete kogumiseks on paigutatud, või ehitisi, mida kasutatakse olmes tekkinud pakendijäätmete esmakogumiseks.

6. Avalikus veekogus kaldaga püsivalt ühendatud või kaldaga funktsionaalselt seotud ehitise vajalikkus

- Kas ja kus oleks vaja maad reserveerida veekogust tulevatele kaablitele, torudele jms?

- Kas ja kus oleks vaja maad reserveerida ehitistele nagu sadamakai, ranna- ja kaldakindlustus?

- Milliseid ehituslikke tingimusi on vaja määrata, arvestades asjaoluga, et kavandatavad ehitised mõjutavad lähikonda pikaajaliselt?

- Kas ehitise rajamine toob kaasa piiranguid teistele funktsioonidele vees või maismaal (nt supelrand)?

7. Kultuuriväärtused

Määratletakse kultuuriväärtused ja nende säilimiseks vajalikud tingimused (sh miljööväärtuslikud alad, väärtuslikud üksikobjektid)

- Kas on vaja maakonnaplaneeringuga määratud väärtuslike maastike piire korrigeerida ja kasutustingimusi täpsustada?

- Kas tuleks lisaks maakonnaplaneeringuga määratud väärtuslikele maastikele määrata üldplaneeringuga täiendavaid maastikke väärtuslikeks (kultuurilis-ajalooline väärtus, esteetiline väärtus, identiteediväärtus, puhkeväärtus)?

- Kuidas kultuuriväärtusi säilitada ja nende väärtust suurendada?

- Millised miljööväärtuslikud alad ja väärtuslikud üksikobjektid vajavad kaitse- ja kasutustingimusi?

- Milline on kultuuriväärtuste kaitse eesmärk?

- Millised kaitse- ja kasutustingimused tuleb seada, et kaitse eesmärki tagada?

- Kuidas kultuuriväärtused võiksid aidata kaasa piirkonna arengule? Kuidas luua selleks üldplaneeringuga ruumilised eeldused?

8. Loodusväärtused

8.1 Määratletakse loodusväärtused ja nende säilimiseks vajalikud tingimused

8.1.1 Roheline võrgustik ja väärtuslikud rohealad

- Milliste ökosüsteemiteenuste osas on vaja luua ruumilised eeldused ja seada tingimused rohevõrgustiku toimimisele kaasaaitamiseks ehk kuhu, kellele (nt kaitsealusele liigile, indikaatorliigile, inimesele puhkamiseks) ja milliseid rohevõrgustiku elemente oleks vaja planeerida ning milliseid tingimusi seada, et võrgustik oleks sidus ja toimiv?

- Millised rohealad vajavad kaitse ja kasutustingimusi?

- Millised kaitse- ja kasutustingimused tuleb väärtuste säilimiseks seada?

- Kas ja millistel tingimustel oleks võimalik roheala aktiivsemalt puhkeotstarbel kasutada? Kuidas üldplaneeringuga luua selleks ruumilised eeldused?

- Kuidas väärtuslikud rohealad võiksid aidata kaasa piirkonna arengule? Kuidas luua selleks üldplaneeringuga ruumilised eeldused?

Rohevõrgustiku toimivust vaadatakse KOV piiride üleselt.

8.1.2 Kohaliku omavalitsuse tasandil kaitstavad loodusobjektid, väärtuslik loodusmaastik, väärtuslik looduskooslus, väärtuslik maastiku üksikelement

- Kas linnas on riiklikult mitte kaitstavaid loodusobjekte nagu maastik, väärtuslik looduskooslus, maastiku üksikelement, park, haljasala või haljastuse üksikelement, mis eristuvad piirkonnas looduse eripära poolest või omavad kultuuri, asustuse või maakasutuse seisukohalt väärtust ja seetõttu oleks otstarbekas võtta kohaliku kaitse alla?

- Kas väärtuslik loodusmaastik, väärtuslik looduskooslus, väärtuslik maastiku üksikelement on otstarbekas võtta kohaliku omavalitsuse tasandil kaitstava loodusobjektina kaitse alla või on otstarbekam tagada väärtuse säilimine seades planeerimisseaduse kohased kaitse- ja kasutustingimused?

- Mis on kaitse eesmärk?

- Millist kaitsekorda on vaja rakendada, et loodusväärtus säiliks – looduskaitseseaduse kohast piiranguvööndi kaitsekorda või leebemaid tingimusi?

- Millised kaitse- ja kasutustingimused tuleb seada väärtuse säilimiseks?

- Kas maakonnaplaneeringus määratud väärtuslike maastike väärtused on aja jooksul suurenenud, vähenenud või jäänud samaks? Kas on vaja maakonnaplaneeringuga määratud väärtuslike maastike piire korrigeerida ja kasutustingimusi täpsustada?

8.2 Määrata veekaitse eesmärgid ja tagatakse vastavus veemajanduskavale

- Kas kavandatu arvestab planeeringualasse jäävate veekogumite keskkonnaeesmärkidega ja meetmeprogrammis ettenähtud meetmetega?

9. Puhke- ja virgestusalad, sh supelrannad

Määratakse puhke- ja virgestusalad, sh supelrannad ning nende kasutamise tingimused

- Milline on vajadus puhke- ja virgestusalade järele üldplaneeringu maakasutuse juhtotstarvete realiseerumisel (olemasolevate ja uute elamualade vajadused)? Kas alasid on vaja juurde või ümber planeerida või kokku tõmmata?

- Kas on vaja kavandada juurdepääsuteid (eelkõige kergliiklusega ja jalgsi) ja parkimist (eelkõige ratastele)?

- Kas on hooajalised või suurüritustega seotud üritusi, millega peaks arvestama? Kas ja millised kitsendused võivad neist tekkida?

- Kas ja milliseid tingimusi on vaja seada?

Puhke- ja virgestusalade hulka kuuluvad ka kultuuri ja puhkerajatised (nt matka- ja spordirajad, staadion, laululava, mänguväljakud)

10. Veekogu ehituskeeluvöönd, kallasrajale avalik juurdepääs

10.1 Ehituskeeluvööndi suurendamine või vähendamine, sh ehituskeeluvööndi vähendamiseks hilisema detailplaneeringute koostamise vajaduse vähendamine

- Kus on selleks vajadused/eeldused ja kui palju on vaja suurendada/vähendada?

10.2 Kavandada avalikud juurdepääsud kallasrajale

- Millist avalikku juurdepääsu kavandada – jalgrada, kergliiklustee, tee, sild?

- Kas ja millised tingimused (nt kokkulepe maaomanikuga) tuleb seada juurdepääsude reaalseks kavandamiseks/väljaehitamiseks järgnevas etapis (detailplaneeringu koostamiseks, projekteerimistingimuste väljastamiseks)?

- Kas ja kuidas avalik juurdepääsutee avardab puhke- ja virgestusvõimalusi?

11. Maardlatest ja kaevandamisest mõjutatud alad

Määratakse maardlatega ja maavara kaevandamisega kaasnevad mõjud maakasutusele ja ehitiste ehitamisele ning maa-ala kaevandamisjärgne maakasutus.

- Millised kitsendused mõjuga kaasnevad?

- Millised tingimusi on otstarbekas seada üldplaneeringuga?

- Kuidas võiks kaevandamine aidata kaasa piirkonna arengule?

- Milline võiks olla maakasutus peale maavara ammendumist?

12. Riigikaitselise otstarbega maa-alad

Vajadusel määratakse riigikaitselise otstarbega maa-alad ning täpsustatakse maakonnaplaneeringus määratud maa-alasid

- Kas ja kuhu on vajalik täiendavalt maa-alasid määrata?

- Kas on vajalik maa-alade piire täpsustada?

13. Vajadusel sundvõõrandamine või sundvalduse seadmine mõne üldplaneeringu ülesande lahendamiseks

- Kas üldplaneeringu ülesande täitmiseks on alternatiive võõrandamisele või sundvaldusele?

14. Elluviimise analüüs

Selgitatakse välja kas, kuidas, millises järjekorras ja milliste vahenditega on üldplaneeringu realiseerimine võimalik.

- Millised on linnaeelarvelised võimalused, pikaajalised kohustused ja prioriteedid?

- Millised on üldplaneeringu realiseerimiseks vajalikud linna investeeringud (nt teed, sh kergliiklusteed, tehniline taristu, haridusasutused, spordirajatised, ühistranspordiühendused)?

- Milline on mõistlik tegevuste ja investeeringute jaotus ning järjekord?

Üldplaneeringu koostamise protsessil on üldjoontes järgmised sammud:

Algatamine

* Koostaja leidmine hankega
* Uuringud

Lähteseisukohtade ja KSH programmi koostamine

Ideekorje

* Lähteseisukohtade ja KSH programmi kohta ettepanekute kogumine
* Lähteseisukohtade, KSH programmi ja ideekorje arutelud
* Eelnõu ja KSH aruande koostamine
* Eelnõu ja KSH aruande avalik väljapanek
* Eelnõu ja KSH aruande avalikud arutelud
* Põhilahenduse väljatöötamine

Vastuvõtmine

* Põhilahenduse avalik väljapanek
* Põhilahenduse avalikud arutelud
* Põhilahenduse täiendamine

Kehtestamine

Üldplaneeringu koostamine on kavandatud korraldada vastavalt järgmisele programmile:

|  |
| --- |
| **VILJANDI LINNA ÜLDPLANEERINGU 2040+ KOOSTAMISE PROGRAMM** |
|   | toiming | alus | väljund | prognoositav toimumisaeg |
| 1 | ***Üldplaneeringu (edaspidi "ÜP") algatamine, koostöö ja algatamisest informeerimine*** |   |
| 1.1 | Linnavolikogu teeb otsuse ÜP algatamise kohta ja planeeringuga kavandatavate tegevuste keskkonnamõju strateegilise hindamise (KSH) algatamise kohta. Üldplaneeringu koostamist korraldab linnavalitsuse arhitektuuriamet. Planeeringu koostamisel läbiviidavale KSH-le kohaldatakse planeerimisseadusest (PlanS) tulenevaid menetlusnõudeid. Natura 2000 võrgustiku alal KSH-l lähtutakse keskkonnamõju hindamise ja keskkonnajuhtimissüsteemi seaduses (KeHJS) ettenähtud menetlusest.  | PlanS §77 lg 1 PlanS §74 lg 4 KeHJS §33 lg 2  | linnavolikogu otsus | 25.08.2022 |
| 1.2 | Viljandi linnavolikogu otsustab loa andmise varaliste kohustuste võtmiseks üldplaneeringu koostamisel. |   | linnavolikogu otsus |  |
| 1.3 | Komisjoni moodustamine üldplaneeringu koostamise korraldamiseks |   | linnavolikogu otsus |  |
| 1.4 | Arhitektuuriamet teavitab ÜP ja KSH koostamise algatamisest 30 päeva jooksul algatamisest arvates linnalehes ja maakonnalehes "Sakala". | PlanS §77 lg 5 | tellimiskiri ja teade ajalehes |  |
| 1.5 | Arhitektuuriamet avaldab Ametlikes Teadaannetes ja Viljandi linna veebilehel teate ÜP ja KSH koostamise algatamisest 14 päeva jooksul algatamisest arvates. | PlanS §77 lg 6 | teade interneti vahendusel |  |
| 1.6 | Algatamise otsuse saadab linnavolikogu 30 päeva jooksul ÜP ja KSH algatamisest arvates järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused. | PlanS §77 lg 7 VV 17.12.2015 määrus nr133 | linnavolikogu otsuse jaotuskava |  |
| 1.7 | Arhitektuuriamet saadab otsuse ÜP ja KSH koostamise algatamisest 30 päeva jooksul algatamisest arvates järgmistele isikutele: isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused. | PlanS §77 lg 7 | kiri |  |
| 1.8 | Üldplaneeringu koostamise vältel avalikustab arhitektuuriamet selle koos olulisemate lisade, eelkõige uuringute, kooskõlastuste, arvamuste ja muu ajakohase teabega Viljandi linna veebilehel. | PlanS §76 lg 5 | teade interneti vahendusel | pidev tegevus |
| 1.9 | Kui üldplaneeringu algatamisel on teada, et üldplaneering võib kaasa tuua kinnisasja või selle osa avalikes huvides omandamise, sealhulgas sundvõõrandamise, või selle suhtes sundvalduse seadmise vajaduse, teatab arhitektuuriamet üldplaneeringu algatamisest vastava kinnisasja omanikule planeeringu algatamise otsuse tegemisest seitsme päeva jooksul. Planeeringu koostamise ajal saadetakse teade, seejärel kui vajadus on otsustatud. | PlanS §77 lg 8 | adressaadile sobiv teadete edastamise viis | pidev tegevus |
| 1.10 | Vajalik on koostada üldplaneeringu muinsuskaitse eritingimused. Arhitektuuriamet korraldab hanke ÜP muinsuskaitse eritingimuste koostamiseks. | PlanS §74 lg 6 MuKS §61 lg 2 |   | september 2022 |
| 1.11 | Arhitektuuriamet korraldab ÜP lähteseisukohtade ning ÜP hankedokumentide koostamise ja esitab selle linnavalitsusele arutamiseks. Linnavalitsus kaalub, kas kehtestada üldplaneeringu koostamise ajaks planeeringualal või selle osal ajutine planeerimis- ja ehituskeeld:1) üld- ja detailplaneeringu kehtestamiseks;2) ehitise püstitamiseks ehitusloa andmiseks;3) projekteerimistingimuste andmiseks;4) katastriüksuse senise sihtotstarbe muutmiseks. | PlanS §79 lg1 |   |  |
| 1.12 | Juhul kui linnavalitsus otsustab kehtestada üldplaneeringu koostamise ajaks planeeringualal või selle osal ajutise planeerimis- ja ehituskeelu, teatab arhitektuuriamet kinnisasja omanikule, kelle kinnisasja suhtes ajutist planeerimis- ja ehituskeeldu kohaldatakse, ja vajaduse korral isikutele, keda planeerimis- ja ajutine ehituskeeld võib puudutada, keelu kehtestamise kavatsusest ja põhjustest tähtkirjaga hiljemalt 14 päeva enne keelu kehtestamist. | PlanS §79 lg5 | tähtkiri |   |
| 1.13 | Töökoosolek komisjoniga. Üldplaneeringu üldistes eesmärkides kokkuleppimine, LÜ ülevaatamine |   |   |   |
| 1.14 | Arhitektuuriamet korrigeerib ÜP LÜ ning ÜP hankedokumendid ja esitab need linnavalitsusele kinnitamiseks. |   | linnavalitsuse korraldus | oktoober 2022 |
| 1.15 | Ajutine planeerimis- ja ehituskeeld kehtestatakse korraldusega. Arhitektuuriamet teavitab sellest tähtkirjaga ajutise planeerimis- ja ehituskeelu aluse kinnisasja omanikku, masinloetaval kujul maakatastri pidajat ning vajaduse korral isikuid, keda keeld võib puudutada, seitsme päeva jooksul keelu kehtestamise päevast arvates. | PlanS §79 lg6 | korralduse jaotuskava, tähtkirjad |   |
| 1.16 | Arhitektuuriamet korraldab linna hankekorra alusel koostöös kantseleiga riigihanke konsultandi leidmiseks ÜP koostamiseks ja KSH läbiviimiseks. Hankedokumendid kinnitab linnavalitsus istungil. | RHS §9 lg1; linnavolikogu 27.09.2018 määrus nr29; LV 29.10.2018 määrus nr21 | linnavalitsuse korraldus |  |
| 1.17 | Linnavalitsus kinnitab istungil ÜP koostamise ja KSH läbiviimise riigihanke tulemused. |   | linnavalitsuse korraldus |  |
| 1.18 | Arhitektuuriamet sõlmib ÜP ja KSH koostamiseks tööettevõtulepingu. |   | leping | november 2022 |
| 2 | ***Koostamine, koostöö selle ajal, planeeringu kooskõlastamine ja vastuvõtmine*** |
| 2.1 | Viljandi linna üldplaneeringu ideekorje |   |   |  |
| 2.2 | Lähteülesande ja ajakava täpsustamine koostöös konsultandiga |   |   | detsember 2022  |
| 2.3 | Uuringute ja analüüside läbiviimine |   |   |   |
| 2.4 | Arhitektuuriamet korraldab koos valitud koostajaga KSH programmi koostamise. |   |   |   |
| 2.5 | Arhitektuuriamet küsib valdkonna eest vastutavalt ministrilt või tema volitatud ametnikult, kellega tuleb teha ÜP koostamisel koostööd või keda tuleb ÜP koostamisse kaasata lisaks lähteseisukohtades nimetatud koostöötegijatele ja kaasatavatele isikutele ning asutustele. |   | kiri | aprill 2023 |
| 2.6 | Arhitektuuriamet esitab ÜP lähteseisukohad ja KSH programmi ettepanekute saamiseks järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused ning järgmistele isikutele: isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused. | PlanS §81 lg1; VV 17.12.2015 määrus nr133 | kiri |  |
| 2.7 | Isikud ja asutused esitavad ÜP lähteseisukohtade ja KSH programmi kohta oma pädevusvaldkonnast lähtudes ettepanekud, samuti hinnangu KSH programmi asjakohasuse ja piisavuse kohta. (…30 päeva) |   |   |  |
| 2.8 | Arhitektuuriamet vaatab esitatud ettepanekud läbi ning vajadusel küsib nende kohta linnavalitsuse istungi seisukohti. Arhitektuuriamet ja koostaja teevad ÜP lähteseisukohtades ja KSH programmis vajalikud muudatused. |   |   | juuni 2023 |
| *3* | ***ÜP ja KSH lähteseisukohtade avalikustamine*** |
| 3.1 | Arhitektuuriamet avaldab ÜP lähteseisukohad ja KSH programmi koos isikute ja asutuste esitatud ettepanekutega Viljandi linna veebilehel. | PlanS §81 lg6 | teade interneti vahendusel |   |
| 3.2 | Arhitektuuriamet korraldab koos ÜP koostamiseks moodustatud töörühmaga, koostamisse kaasatud asutuste ja isikutega ning valitud koostajaga uuringute koostamise ning ÜP ja KSH aruande eelnõu koostamise. |   | ÜP ja KSH aruande eelnõu |  |
| Arhitektuuriamet kaasab ÜP koostamisse kinnisasjade omanikud, elanikud ja huvitatud isikud, korraldab avalikke mõttetalguid. |   | artiklid ajalehes; arutelud |
| 3.3 | Arhitektuuriamet teatab ÜP ja KSH aruande eelnõu avalikust väljapanekust hiljemalt 14 päeva enne avaliku väljapaneku algust järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused ning järgmistele isikutele: isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused. | PlanS §82 lg4; VV 17.12.2015 määrus nr133 |   |  |
| 3.4 | Arhitektuuriamet teatab ÜP ja KSH aruande eelnõu avaliku väljapaneku toimumise aja ja koha hiljemalt 14 päeva enne avaliku väljapaneku algust maakonnalehes "Sakala". | PlanS §82 lg5 |   |  |
| 3.5 | Arhitektuuriamet avaldab Viljandi linna veebilehel teate ÜP ja KSH aruande eelnõu avalikust väljapanekust ja avalikust arutelust hiljemalt 14 päeva enne avaliku väljapaneku algust. | PlanS §82 lg5 |   |  |
| 3.6 | Arhitektuuriamet korraldab ÜP ja KSH aruande eelnõu avaliku väljapaneku. Isikud ja asutused esitavad ÜP ja KSH aruande eelnõu avaliku väljapaneku ajal oma pädevusvaldkonnast lähtudes kirjalikult arvamusi. (… 30 päeva) | PlanS §82 lg1 | väljapanek |  |
| 3.7 | Arhitektuuriamet vaatab esitatud kirjalikud arvamused läbi ning vajadusel küsib nende kohta linnavalitsuse istungi seisukohti. Arhitektuuriamet teatab kirjalikult arvamusi esitanud isikutele põhjendatud seisukohad arvamuste kohta ning avaliku arutelu toimumise aja ja koha 30 päeva jooksul pärast avaliku väljapaneku lõppemist. (....30 päeva) | PlanS §82 lg8 |   |  |
| 3.8 | ÜP ja KSH aruande eelnõu täiendamine ettepanekute alusel |   |   |   |
| 3.9 | Arhitektuuriamet teatab ÜP ja KSH aruande eelnõu avaliku väljapaneku tulemuste avalik arutelu korraldamisest hiljemalt 14 päeva enne avaliku arutelu algust järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused ning järgmistele isikutele: isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused. | PlanS §82 lg4; VV 17.12.2015 määrus nr133 | kirjad |  |
| 3.10 | Arhitektuuriamet korraldab ÜP ja KSH aruande eelnõu avaliku väljapaneku tulemuste avaliku arutelu. (…45 päeva) | PlanS §83 lg1 | infopäev |  |
| **4** | ***ÜP ja KSH aruande eelnõu kooskõlastamine ja arvamuste küsimine*** |
| 4.1 | Kui ÜP ja KSH aruande eelnõu avalikul väljapanekul esitati ÜP ja KSH aruande eelnõu kohta kirjalikke arvamusi, avaldab arhitektuuriamet informatsioon avaliku väljapaneku ja avaliku arutelu tulemuste kohta maakonnalehes "Sakala" 30 päeva jooksul avaliku arutelu toimumise päevast arvates. | PlanS §84 lg1 | tellimiskiri ja teade ajalehes |  |
| 4.2 | Arhitektuuriamet küsib vajadusel avaliku arutelu tulemuste põhjal ÜP ja KSH aruande muutmiseks linnavalitsuse istungi seisukohti. Arhitektuuriamet ja koostaja teevad avaliku väljapaneku ja avaliku arutelu tulemuste alusel ÜP-s ja KSH aruande eelnõus vajalikud muudatused. | PlanS §84 lg2 |   |   |
| 4.3 | ÜP ja KSH aruande eelnõu infopäeva järelkaja ajalehes |   | tellimiskiri ja artikkel |   |
| 4.4 | Arhitektuuriamet esitab ÜP ja KSH aruande eelnõu kooskõlastamiseks järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused ning teavitab järgmisi isikuid: isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused. | PlanS §85 lg1; VV 17.12.2015 määrus nr133 | kirjad |  |
| 4.5 | ÜP ja KSH aruande eelnõu kohta saabuvad kooskõlastused ja arvamused. |   | kooskõlastused |   |
| 4.6 | ÜP ja KSH aruande eelnõu muutmine ja täiendamine vastavalt seisukohtadele. Laekunud seisukohtadele vastamine |   |   |  |
| 4.8 | KSH aruande tulemused lisatakse ÜP-sse. Koostaja vormistab KSH aruande ja ÜP.  | PlanS §86 lg1 | ÜP\_v01 |  |
| **5** | ***ÜP avalik väljapanek ja avalik arutelu, teavitamine ja tulemused*** |
| 5.1 | Viljandi Linnavolikogu teeb otsuse planeeringu vastu võtmise kohta. | PlanS §86 lg1 | linnavolikogu otsus |  |
| 5.2 | Arhitektuuriamet teatab ÜP avalikust väljapanekust hiljemalt 14 päeva enne avaliku väljapaneku algust järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused ning järgmistele isikutele: isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused. | PlanS §87 lg5; VV 17.12.2015 määrus nr133 |   |   |
| 5.3 | Arhitektuuriamet teatab ÜP avaliku väljapaneku ja avaliku arutelu toimumise aja ja koha hiljemalt 14 päeva enne avaliku väljapaneku algust maakonnalehes "Sakala". Arhitektuuriamet koostöös Avalike suhete ja turismiametiga koostab ÜP kohta artikli.  | PlanS §87 lg6 | tellimiskiri ja teade ning artikkel ajalehes |   |
| 5.4 | Arhitektuuriamet avaldab Viljandi linna veebilehel teate ÜP avalikust väljapanekust ja avalikust arutelust hiljemalt 14 päeva enne avaliku väljapaneku algust. | PlanS §87 lg6 |   |   |
| 5.5 | Arhitektuuriamet korraldab ÜP avaliku väljapaneku. Koos ÜP-ga avalikustatakse ÜP ja KSH aruande eelnõu kohta antud kooskõlastused ja arvamused. (… 30 päeva) | PlanS §87 lg1, lg3 | väljapanek |  |
| Isikud ja asutused esitavad ÜP avaliku väljapaneku ajal arvamusi. |   |   |   |
| 5.6 | Arhitektuuriamet vaatab esitatud kirjalikud arvamused läbi ning vajadusel küsib nende kohta linnavalitsuse istungi seisukohti. Arhitektuuriamet teatab kirjalikult arvamusi esitanud isikutele põhjendatud seisukohad arvamuste kohta ning avaliku arutelu toimumise aja ja koha 30 päeva jooksul pärast avaliku väljapaneku lõppemist. (....30 päeva) | PlanS §87 lg9 | linnavalitsuse protokolliline otsus; kirjad |  |
| 5.7 | Arhitektuuriamet teatab ÜP avalikust avalikust arutelust hiljemalt 14 päeva enne avaliku väljapaneku algust järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused ning järgmistele isikutele: isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused. | PlanS §88 lg3; VV 17.12.2015 määrus nr133 | kirjad |   |
| 5.8 | Arhitektuuriamet korraldab ÜP avaliku väljapaneku tulemuste avaliku arutelu. (… 45 päeva) | PlanS §88 lg1 | arutelu |  |
| 5.9 | Kui ÜP avalikul väljapanekul esitati ÜP kohta kirjalikke arvamusi, avaldab arhitektuuriamet informatsiooni avaliku väljapaneku ja arutelu tulemuste kohta maakonnalehes "Sakala" 30 päeva jooksul avaliku arutelu toimumise päevast arvates. | PlanS §84 lg1 | tellimiskiri ja teade ajalehes |  |
| 6 | ***Avaliku väljapaneku tulemuste arvestamine*** |
| 6.1 | Arhitektuuriamet küsib vajadusel avaliku arutelu tulemuste põhjal ÜP muutmiseks linnavalitsuse istungi seisukohti. Linnavalitsus (sõltuvalt vajadusest linnavolikogu) teeb otsuse avaliku väljapaneku ja arutelu ajal esitatud arvamuste arvestamise kohta. Arhitektuuriamet ja koostaja teevad ÜP avaliku väljapaneku ja avaliku arutelu tulemuste alusel ÜP-s vajalikud muudatused. | PlanS §89 lg2 | ÜP\_v02 |   |
| 6.2 | Kui avaliku väljapaneku ja avaliku arutelu tulemuste alusel tehtud muudatused muudavad ÜP põhilahendusi või toovad kaasa vajaduse KSH aruande oluliseks muutmiseks, korratakse ÜP ja KSH aruande kooskõlastamist valitsusasutustega, kelle valitsemisalas olevaid küsimusi muudatus puudutab. Samuti korraldatakse uus avalik väljapanek ja avalik arutelu, lähtudes käesolevas seaduses ÜP ja KSH aruande avaliku väljapaneku ja avaliku arutelu korraldamisele kehtestatud nõuetest. | PlanS §89 lg3 |   |   |
| 7 | ***ÜP heakskiitmine*** |   |   |   |
| 7.1 | Arhitektuuriamet esitab ÜP Rahandusministeeriumile heakskiitmiseks ÜP-ga koos esitatakse avalikul väljapanekul esitatud kirjalikud arvamused, mida planeeringu koostamisel ei arvestatud ja üldplaneeringu koostamise korraldaja põhjendatud seisukoht arvamuste arvestamata jätmise kohta. | PlanS §90 lg1 | kiri |   |
| 7.2 | Valdkonna eest vastutav minister või tema volitatud ametnik kiidab üldplaneeringu heaks või keeldub üldplaneeringu heakskiitmisest 60 päeva jooksul selle esitamisest arvates. Põhjendatud juhul võib tähtaega pikendada 90 päevani. | PlanS §90 lg2 | Ministeeriumi kiri |   |
| 8 | ***ÜP kehtestamine ja sellest teatamine*** |   |   |   |
| 8.1 | Viljandi Linnavolikogu teeb üldplaneeringu kehtestamise otsuse. | PlanS §91 lg1 | linnavolikogu otsus | Eeldatavalt praeguse linnavolikogu koosseisu ajal |
| 8.2 | Arhitektuuriamet avaldab teate ÜP kehtestamisest 30 päeva jooksul kehtestamisest arvates linnalehes ja maakonnalehes "Sakala". | PlanS §91 lg2 | tellimiskiri ja teade ajalehes |   |
| 8.3 | Arhitektuuriamet avaldab teate ÜP kehtestamisest Ametlikes Teadaannetes ja Viljandi linna veebilehel 14 päeva jooksul kehtestamisest arvates. | PlanS §91 lg2 | teade interneti vahendusel |   |
| 8.4 | Arhitektuuriamet saadab teate ÜP kehtestamisest Rahandusministeeriumile ja maakatastri pidajale 30 päeva jooksul planeeringu kehtestamise päevast arvates. Maakatastri pidajale saadetakse ka kehtestatud ÜP ning andmed masinloetaval kujul planeeringu kehtestamisega jõustunud maakasutus- ja ehitustingimuste ning kitsenduste kohta. | PlanS §91 lg3 | kiri |   |
| 8.5 | Arhitektuuriamet teatab ÜP kehtestamisest 14 päeva jooksul ÜP kehtestamise otsuse tegemise päevast arvates järgmistele asutustele: Kaitseministeerium; Keskkonnaministeerium; Keskkonnaamet; Lennuamet; Maanteeamet; Majandus- ja Kommunikatsiooniministeerium; Muinsuskaitseamet; Politsei- ja Piirivalveamet; Päästeamet; Rahandusministeerium; Siseministeerium; Sotsiaalministeerium; Tarbijakaitse ja Tehnilise Järelevalve Amet; Terviseamet; Veeteede Amet; Viljandi vald; teised asjaomased asutused. | PlanS §91 lg5 | kirjad |   |
| 8.6 | Arhitektuuriamet teatab ÜP kehtestamisest 14 päeva jooksul ÜP kehtestamise otsuse tegemise päevast arvates järgmistele isikutele: - isikud, kelle avaliku väljapaneku käigus tehtud kirjalikke arvamusi planeeringu kehtestamisel ei arvestatud;- kinnisasja omanikud, kelle kinnisasi või selle osa on vaja planeeringu elluviimiseks avalikes huvides omandada, sealhulgas sundvõõrandada, või selle suhtes sundvaldus seada;- kinnisasja omanikud, kelle kinnisasjale kehtestati planeeringu koostamise käigus ajutine planeerimis- ja ehituskeeld; - isikud, kelle õigusi planeering võib puudutada; isikud, kes on avaldanud soovi olla kaasatud, samuti isikud ja asutused, kellel võib olla põhjendatud huvi eeldatavalt kaasneva olulise keskkonnamõju või üldplaneeringu elluviimise või planeeringuala ruumiliste arengusuundumuste vastu, sealhulgas valitsusvälised keskkonnaorganisatsioonid neid ühendava organisatsiooni kaudu ning planeeritava maa-ala elanikke esindavad mittetulundusühingud ja sihtasutused | PlanS §91 lg5 | kirjad |   |

Üldplaneeringu koostamine on kavandatud veebipõhises kaardirakenduses.

Aktualiseeritud teavet planeeringu koostamise kohta kajastab Viljandi linna kodulehekülg ja sellega seotud üldplaneeringu rakenduste leht.

Kõigi koostamisest huvitatud isikute kaasamine on kavandatud erinevaid infokanaleid kasutades, sh maakonnaleht Sakala, Avalikud teadaanded, masspostitus, ideekorje, sotsiaalmeedia, koduleht, arutelude korraldamine, teavitamine kirjadega.

Üldplaneeringu koostamisega kaasnevad kulud linnale, mis on kajastatud eelarvestrateegia koondnumbrites ja 2022. aasta eelarves.

Prognoositav üldplaneeringu kogumaksumus on 140 000 eurot. Tegelik koostamise maksumus selgub hanke tulemusel.

2022. aastal on üldplaneeringu koostamiseks linnaeelarves 24 075 eurot.

(allkirjastatud digitaalselt)

Olav Remmelkoor

peaarhitekt - arhitektuuriameti juhataja